ПРИЕМАНЕ НА НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБАТА ЗА РЕДА ЗА СПИРАНЕ, ПРЕСТОЙ И ПАРКИРАНЕ НА ПЪТНИ ПРЕВОЗНИ СРЕДСТВА НА ТЕРИТОРИЯТА НА ГРАД ПЛОВДИВ, ПРИЕТА ОТ ОБЩИНСКИ СЪВЕТ - ПЛОВДИВ (Приета с Решение № 14, взето с Протокол № 1 от 19.01.2012 г.. в сила от 1.02.2012 г., посл. изменена с Решение № 350, взето с Протокол № 19 от 22. 12. 2020 г.)

**Вносител:** ППГОС от „Коалиция „Кауза Пловдив“; ППГОС от „Съюз за Пловдив”,

ППГОС от ВМРО

ПРОЕКТ!

*Съгласно чл. 26, ал. 4 от Закона за нормативните актове, в законоустановения срок от 30 дни, Общински съвет - Пловдив чрез настоящото публикуване за обществена консултация, се предоставя възможност на заинтересованите лица да направят своите предложения и становища по проекта на Наредбата на е-mаil адрес: obs@plovsiv.bg или в деловодството на Общински съвет - Пловдив, ул. „Авксентий Велешки” № 20*

Предлагаме на Вашето внимание Проект за приемане НА НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБАТА ЗА РЕДА ЗА СПИРАНЕ, ПРЕСТОЙ И ПАРКИРАНЕ НА ПЪТНИ ПРЕВОЗНИ СРЕДСТВА НА ТЕРИТОРИЯТА НА ГРАД ПЛОВДИВ, ПРИЕТА ОТ ОБЩИНСКИ СЪВЕТ - ПЛОВДИВ (Приета с Решение № 14, взето с Протокол № 1 от 19.01.2012 г.. в сила от 1.02.2012 г., посл. изменена с Решение № 350, взето с Протокол № 19 от 22. 12. 2020 г.)

І. Причини, които налагат приемането на НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБАТА ЗА РЕДА ЗА СПИРАНЕ, ПРЕСТОЙ И ПАРКИРАНЕ НА ПЪТНИ ПРЕВОЗНИ СРЕДСТВА НА ТЕРИТОРИЯТА НА ГРАД ПЛОВДИВ, ПРИЕТА ОТ ОБЩИНСКИ СЪВЕТ - ПЛОВДИВ(Приета с Решение № 14, взето с Протокол № 1 от 19.01.2012 г.. в сила от 1.02.2012 г., посл. изменена с Решение № 350, взето с Протокол № 19 от 22. 12. 2020 г.) са следните:

На 10 август 2021г. в деловодството на Община Пловдив с вх.№21СГ-168/10.08.2021г. е внесена жалба до г-н Тодор Чонов – зам-кмет „Транспорт“ и до г-н Георги Стаменов – кмет на район „Централен“ от живущите на ул.“Генерал Данаил Николоев“, подписана от 237 човека, които не желаят улицата да бъде включена в зона за платено паркиране „Синя зона“. В писмото се посочва, че има още една жалба, изпратена на 25.01.2021г. като отговор на гласуваното от Общински съвет – Пловдив Решение № 350, взето с протокол № 19 от 22. 12 . 2020 г , касаещо включване на същата улица в Приложение 1 от *Наредба за изменение и допълнение на наредбата за реда за спиране, престой и паркиране на пътни превозни средства на територията на град Пловдив, приета от Общински съвет – Пловдив (Приета с Решение № 14, взето с Протокол № 1 от 19.01.2012 г., в сила от 1.02.2012 г.; Изм. и дои. с Р. № 99, пр. № 5 от 15.03.2012г; Изм. и доп. е Р. № 245, пр. № 12 от 28.06.2012г; Изм. и доп. с Р. № 395, пр. № 16 от 27.09.2012 г.; Изм. и доп. е Р. № 445, пр. № 23 от 18.12.2013 г.; Изм. и доп. с Р. № 289, пр. № 15 от 11.09.2014 г.: Изм. и доп. е Р. № 124, пр. № 8 от 23.04.2015 г.;Изм. и доп. с Р. № 195, пр. № 11 от 04.06.2015 г.; Изм. и доп. с Р. № 224, пр. № 12 от 18.06.2015 г.: Изм. и доп. с Р. № 335, пр. № 14 от 27.08.2015 г.; Изм. и доп. с Р. № 157, пр. № 6 от 14.04.2016 г.; Изм. и доп. с Р. № 205, пр. № 7 от 17.05.2016 г.; Изм. и доп. с Р. № 400, пр. № 15 от 13.09.2016 г.; Изм. и доп. с Р. № 245, пр. № 14 от 27.07.2017 г.; Изм. и доп. с Р. № 369, пр. № 19 от 26.10.2017 г.; Изм. и доп. сР. №415, пр. № 19 от 12.11.2018 г.)*

На 15 септември 2021г.с общинските съветници от КОАЛИЦИЯ „КАУЗА ПЛОВДИВ“ беше проведена среща с живущи на ул.“Ген.Данаил Николаев“ във връзка с обособяване на паркоместата в обхвата на зоната за платено паркиране – „Синя зона“ на посочената улица. Тъй като голяма част от присъстващите изразиха желание „Синя зона“ да бъде премахната, бе взето решение да бъдат проведени общи събрания на етажната собственост по блоковете, които влизат в обхвата, както и на прилежащите улици, и да бъдат предоставени резултатите от тези събрания, за да се установи какво е желанието на живущите от това преобразуване.

На 24.09.2021г./петък/ бе направена повторна среща. На нея бяха представени протоколите от събранията на етажните собствености от живущите на ул.“Генерал Данаил Николаев“ и пресечните й „Св.Горазд“, „Драгоман“, ул.“Чаталджа“, ул.“Милин камък“ и ул. „Захари Стоянов“ и др.

Бяха предоставени 190 подписа и една декларация (без подписи). От тях:

ЗА улицата да остане „Синя зона“ – 16;

Декларация без подписи ЗА улицата да остане „Синя зона“ – 8 човека;

ПРОТИВ улицата да остане „Синя зона“ – 174.

Хората изразиха своите притеснения, че след като на „Ген.Данаил Николаев“ се обособи платено паркиране тип„Синя зона“, цялото безплатно паркиране на автомобили ще се премести на улиците „Св.Горазд“, „Драгоман“, ул.“Чаталджа“, ул.“Милин камък“ и ул. „Захари Стоянов“. Тъй като посочените улици са тесни, там ще се създаде хаос не само с паркирането, но и с преминаването. Така вместо да бъде решен проблемът, той ще се задълбочи още повече и за ще бъде създадено затруднение на живущите да стигнат до жилищата си.

При изработването на проекта на Наредбата за реда за спиране, престой и паркиране на пътни превозни средства на територията на Община Пловдив са спазени принципите на необходимост, обоснованост, предвидимост, откритост, съгласуваност, субсидиарност, пропорционалност и стабилност.

1. Принцип на необходимост - необходимо е приемането на Наредба за изменение и допълнение на Наредбата за реда за спиране, престой и паркиране на пътни превозни средства на територията на Община Пловдив с оглед необходимостта от синхронизиране на текстовете на Наредбата с нормативните актове от по-висока степен, както и с тези на европейското законодателство.

2. Принципът на обоснованост - Наредбата е в съответствие със Закона за пътищата и Закона за движение по пътищата.

3. Принципите на предвидимост и откритост **са спазени** - проектът с мотивите е публикуван на официалния сайт на община Пловдив за становища и предложения от заинтересованите групи.

4. Принципът на съгласуваност - проектът с мотивите, чрез сайта на община Пловдив, публично са предоставени на заинтересованите групи, като са взети предвид изразените становища от проведени дискусии в състава на общинската администрация.

5. Принципът на субсидиарност, пропорционалност и стабилност - чрез Наредбата за изменение и допълнение на Наредбата за реда за спиране, престой и паркиране на пътни превозни средства на територията на община Пловдив ще се измени и допълни Наредбата за реда за спиране, престой и паркиране на пътни превозни средства на територията на община Пловдив.

ЦЕЛ НА **НАРЕДБАТА**

Създаване на ефективна организация на паркирането и мобилността на територията на град Пловдив, защита сигурността на пешеходците в града.

ФИНАНСОВИ СРЕДСТВА, НЕОБХОДИМИ ЗА ПРИЛАГАНЕТО НА НАРЕДБАТА:

За прилагане на измененията и допълненията в Наредбата за реда за спиране, престой и паркиране на пътни превозни средства на територията на Община Пловдив не е необходимо разходването на бюджетни средства.

ОЧАКВАНИ РЕЗУЛТАТИ

Законосъобразност на подзаконовия нормативен акт и правилно приложение на материалния закон. Изменението на Наредбата ще съответства на Закона за нормативните актове и Закона за движение по пътищата. Ще се избегнат предпоставките за нарушаване на правата гражданите на територията на община Пловдив.

АНАЛИЗ ЗА СЪОТВЕТСТВИЕ С ПРАВОТО НА ЕВРОПЕЙСКИЯ СЪЮЗ

Предлаганото изменение на Наредбата за реда за спиране, престой и паркиране на пътни превозни средства на територията на Община Пловдив е в съответствие с нормативните актове от по-висока степен, както и с тези на европейското законодателство.

Приемането на Наредба за изменение и допълнение на Наредбата за реда за спиране, престой и паркиране на пътни превозни средства на територията на Община Пловдив е подзаконов нормативен акт за прилагане на отделни разпоредби от Закона за нормативните актове, Закона за пътищата, Закона за движение по пътищата, поради което съответствието й с правото на Европейския съюз е предопределено от съответствието на цитираните нормативни актове е правото на Европейския съюз и доколкото тези норми са транспонирани и въведени в националното законодателство на Република България.

В изпълнение на изискванията на Закона за нормативните актове е извършена предварителна оценка на въздействието на проекта на подзаконовия нормативен акт.

Предвид гореизложеното и на основание чл.21, ал. 1, т. 23 и ал. 2 от ЗМСМА, чл. 8 от ЗНА, при спазване на изискванията на чл. 75-79 от АПК, във връзка с чл. 11, ал. 3, чл. 15, ал. 1, чл. 26 и чл. 28, ал. 1 и ал. 2 от ЗНА, предлагаме да бъде взето следното решение:

I. Приема Наредба за изменение и допълнение на Наредбата за реда за спиране, престой и паркиране на пътни превозни средства на територията на Община Пловдив, както следва:

§1. Изменя Приложение 1 - *Списък на булеварди, улици и площади с разрешено краткотрайно платено паркиране (Синя Зона),* към чл. 10, ал. 3 като т. 107 се заличава.

Преходни и заключителни разпоредби

§ 1. Наредбата за изменение и допълнение на Наредбата за реда за спиране, престой и паркиране на пътни превозни средства на територията на Община Пловдив (Приета с Решение № 14, взето с Протокол № 1 от 19.01.2012 г., в сила от 1.02.2012 г.; Изм. и доп. с Р. № 99, пр. № 5 от 15.03.2012г: Изм. и доп. с Р. № 245, пр. № 12 от 28.06.2012г; Изм. и доп. с Р. № 395, пр. № 16 от 27.09.2012 г.; Изм. и доп. с Р. № 445, пр. № 23 от 18.12.2013 г.; Изм. и доп. с Р. № 289, пр. № 15 от 11.09.2014 г.; Изм. и доп. с Р. № 124, пр. № 8 от 23.04.2015 г.;Изм. и доп. с Р. № 195, пр. № 11 от 04.06.2015 г.; Изм. и доп. с Р. № 224, пр. № 12 от 18.06.2015 г.; Изм. и доп. с Р. № 335, пр. № 14 от 27.08.2015 г.; Изм. и доп. с Р. № 157, пр. № 6 от 14.04.2016 г.; Изм. и доп. с Р. № 205, пр. № 7 от 17.05.2016 г.; Изм. и доп. с Р. № 400, пр. № 15 от 13.09.2016 г.; Изм. и доп. с Р. № 245, пр. № 14 от 27.07.2017 г.; Изм. и доп. с Р. № 369, пр. № 19 от 26.10.2017 г.; Изм. и доп. с Р. № 415, пр. № 19 от 12.11.2018 г., изм и доп. Решение № 350 , взето с протокол № 19 от 22 12. 2020 г., изм. и доп. с Решение № ….., взето с протокол № ….. от ……………….. г. на Общински съвет - Пловдив, влиза в сила с влизането в сила на нормативния акт за приемането му.

§ 2. Изпълнението на Наредбата се възлага на Кмета на община Пловдив.